Secale cereale

A ségalCon as variants segal y, en benasqués, selga (en femenín) (tamién o ségal, en masculín) u o centén u centeno u blauCon a variant palatalizada bllau ( M. Bieb.), tamién dito segaltrigo u segaltriu, ye una planta graminia monocotiledonia de creiximiento anyal, caultivata en bels puestos como cerial domestico, u como pastura ta lo bestiar (en os ferranyals).

En l'Alto Aragón no i tiene guaire tradición de caultivar-se, y sobretot i ye coneixito como planta espontania en os campos de trigo u hordio, espreciato per a menor calidat d'o suyo grano. Manimenos a farina de ségal se mezclaba con farina de trigo pa fer la mestura con la que dimpués se feba lo "pan de mestura". BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0
En os zaguers anyos se son itas proliferando diferents manieras de posar-lo en consumo, y en l'actualidat tienen reputación os pans que se'n elaboran, sobretot perque s'ha gosato considerar-lo un complemento dietetico con riqueza en fibra y l'aporte de gusto singular que i fa. O suyo caultivo extensibo i ye tradicional en bels paises, anque no en a Peninsula Iberica. Tolera las sequeras y las baixas temperaturas millor que no lo trigo u l'hordio, gosando manifestar actividat vechetativa (ixo ye, creiximiento) tamién en os días d'hivierno, cosa que l'ha feto d'estar emplegato en paises fridos mes que no los altros cerials tradicionals; A lista d'os prencipals paises productors d'este cerial en o mundo incluyen Rusia, Alemanya, Polonia u Canadá. En a Edat Meya en Aragón as zonas productoras de ségal se concentraban en Sobrarbe, Ribagorza y Comunidat de Daroca. Agustín Ubieto Arteta. Cómo se formó Aragón. Instituto de ciencias de la educación, Universidad de Zaragoza. En a compleganza d'o río Martín se deciba morcacho y se cautivaba en suelos malos pa dar de minchar a los animals. Luis Miguel Bajén García, Fernando Gabarrús Alquézar: Memoria de los hombres-libro. Guía de la Cultura Popular del Río Martín. Biella Nuei Sociedad Cooperativa, 2002. p 29

As espigas tienen una forma caracteristica, son baixas per cuentas d'estar rectas como en os altros cerials, y tienen lo nombre popular de benciellos per pareixer-se a os beciellos tradicionals. A palla ye mes fina que en altros cerials, y puet emplegar-se fendo parte d'o feno, en chunto con l'alfalz y altras hierbas, ta paixentar las bestias. En Alacón feban cestos con palla de morcacho.

Notas

Referencias

 Vinclos externos 

Categoría:Cerials
Categoría:Poaceae